《题二乔玩月图》
元代·胡奎

皎皎天上月，照见大江流。江流去无已，月色满高楼。

乔家二女在舒州，凭高望月楼上头。金波滟滟绮疏夕，玉露盈盈罗袜秋。

自从嫁得英雄婿，不知月落谁家去。千古山河影在天，江水东流年复年。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。